Este dijous i divendres tindran lloc els dos actes centrals de la programació pel 25N
24 de novembre 2021

Este dijous 25 i el divendres 26 de novembre es desenvoluparan els dos actes centrals de la programació d'activitats impulsada per l'àrea d'Igualtat de l'Ajuntament de Sagunt amb motiu del Dia Internacional contra la Violència de Gènere, que es commemora cada 25 de novembre.

Així, en la data assenyalada del 25N eixirà a les 19.00 hores des de la Tinença d'Alcaldia del Port de Sagunt la manifestació convocada per la Coordinadora Feminista del Camp de Morvedre i que compta amb el suport del Consistori. La concentració recorrerà l'Avinguda Camp de Morvedre, seguirà per la rotonda d'Aprenents fins a arribar a la rotonda de la Tolerància, on es llegirà un manifest per part de l'organització.

Ja el divendres, també a la mateixa hora, se celebrarà en el Casal Jove del Port de Sagunt l'acte pel XVIII aniversari del Pacte Ciutadà contra la Violència de Gènere de Sagunt, esdeveniment conduït per Sergi Juesas, de Camí de Nora, i que està organitzat per la Regidoria d'Igualtat. Durant el mateix es donarà la benvinguda oficial a les noves entitats adherides al Pacte i es projectarà un audiovisual de cinc minuts en què es dona protagonisme i veu a la gent jove del municipi. A més, també s'inclourà música i teatre.

![](/media/x1ohyr4f/92-c_25ncartel.jpg?width=566.9886363636364&height=850)

*   [](http://www.facebook.com/sharer.php?u=https://aytosagunto.es/va/actualitat/este-dijous-i-divendres-tindran-lloc-els-dos-actes-centrals-de-la-programacio-pel-25n/ "Facebook")
*   [](http://twitter.com/share?url=https://aytosagunto.es/va/actualitat/este-dijous-i-divendres-tindran-lloc-els-dos-actes-centrals-de-la-programacio-pel-25n/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/este-dijous-i-divendres-tindran-lloc-els-dos-actes-centrals-de-la-programacio-pel-25n/ "Linked In")
*   [](mailto:?body=https://aytosagunto.es/va/actualitat/este-dijous-i-divendres-tindran-lloc-els-dos-actes-centrals-de-la-programacio-pel-25n/)